राजस्थान में चोरी हुए पेटलावद के युवक के 90 हजार रुपए
डिक्की में रु. रखकर दादी की अंत्येष्टि में शामिल होने गया था युवक
भास्कर संवाददाता | झाबुआ
अब ब्रेफिक्र होकर घूमना, साथ में रुपए पैसो से भरा बैग लेकर चलना सुरक्षित नहीं रह गया है। बदमाश दिन दहाड़े चोरी की वारदात को अंजाम देने लगे हैं। ऐसा ही मामला राजस्थान के बांसवाड़ा में सामने आया, जिसमें पेटलावद के एक युवक की स्कूटी की डिक्की में रखे 90 हजार रुपए बदमाशों ने पार कर लिए।
पेटलावद निवासी रजनीकांत जोशी और प्रद्युमन जोशी अपनी दादी का निधन होने पर बाइक और स्कूटी से राजस्थान के बांसवाड़ा के शारदानगर मेंं गए थे। प्रद्युमन के पास 90 हजार रुपए थे जो उसने बांसवाड़ा पहुंचने पर स्कूटी की डिक्की में पर्स और मोबाइल के साथ रख दिए।
यहां से दादीजी के शव को जब श्मशान घाट ले जाया गया तो वहां मुख्य द्वार के बाहर स्कूटी पार्क कर अंदर चले गए। दाह संस्कार के बाद घर लौटने पर स्कूटी में से पर्स निकाला तो अंदर से रुपए गायब थे। मोबाइल और अन्य सामान यथावत था। उन्होंने यह बात अपने भाई को बताई। मामले की रिपोर्ट थाने पर की गई है।
hin_Deva hin_Deva bho_Deva hin_Deva hin_Deva hin_Deva